पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार शाम को भागलपुर-हंसडीहा सड़क मार्ग पर प्रखंड अंतर्गत सोहनी मोड़ के समीप तेल टैंकर और बेलगाम ओवरलोडेड ट्रक की आमने सामने भीषण टक्कर से तेल टैंकर बुरी तरह से क्षतिग्रस्त हो गया. दुर्घटना में वाहन का चालक अंदर में ही फंसकर गंभीर रूप से जख्मी हो गया था। घटना की जानकारी मिलते ही रजौन प्रभारी थानाध्यक्ष विकास कुमार पुलिस बल के साथ पहुंचकर स्थानीय लोगों की मदद से करीब आधे घंटे के मशक्कत के बाद ट्रैक्टर से टोचन करते हुए फंसे तेल टैंकर के चालक को निकाला गया। आनन-फानन में पुलिस वाहन से ही जख्मी को सामुदायिक स्वास्थ्य केंद्र लाया गया। डॉक्टर बृजेश कुमार ने उपचार करने के बाद गंभीर स्थिति को देखते हुए उसे भागलपुर के मायागंज रेफर कर दिया। मौके से ट्रक चालक ट्रक को लेकर भागने में सफल रहा।
मिली जानकारी के अनुसार बौसी की ओर से लौट रहे तेल टैंकर चालक फिरोजपुर छपरा निवासी पवन सिंह तेल अनलोडिंग करने के उपरांत वापस छपरा जा रहा था। इसी क्रम में भागलपुर की ओर से लौट रही ओवरलोडेड बेलगाम ट्रक से सोहनी मोड़ के समीप दोनों वाहनों में आमने-सामने भीषण टक्कर हो गई। टक्कर मारने के बाद ट्रक लेकर चालक फरार हो गया।
चिकित्सा प्रभारी ने बताया है कि जख्मी तेल टैंकर चालक का दोनों पैर बुरी तरह से टूट कर गंभीर रूप से लहूलुहान होकर झूल रहा था। प्रभारी थानाध्यक्ष ने टैंकर चालक मालिक एवं जख्मी के घर पर सूचित कर दिया है। आमने सामने टक्कर इतनी जोरदार थी कि तेल टैंकर के अगले भाग के परखच्चे उड़ गए हैं। कई भाग सड़क पर दूर तक बिखरे पड़े थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn